eo br en pt es es es fr hu en nl en pl ca de ru de eo eo eo eo eo eo eo hbs_lat ro es eo eo eo eo eo eo eo eo eo eo eo eo eo eo es es eo eo eo eo eo eo it de eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo it en pl pl pl eo en en eo en es es es es eo eo pl eo eo eo eo eo lt eo eo eo eo en eo eo eo eo eo eo sl nl nl eo eo eo eo eo eo eo en
Partoprenu konkurson por la emblemo de IJK 2016 • Tutmonda Esperantista Junulara Organizo
Loka Kongresa Komitato (LKK) de la 72-a IJK nome de Pola Esperanto-Junularo (Polska Młodzież Esperancka) plilongigas konkurson pri la emblemo de la 72-a Internacia Junulara Kongreso de TEJO (IJK) en Vroclavo, kiu okazos inter 16-a kaj 23-a de julio 2016.
Pro malmultaj proponoj kiuj venis ni decidis plilongigi la konkurson. Kiel antaŭe, ĉiu persono estas invitata ellabori kaj submeti sia(j)n propono(j)n por la emblemo de la aranĝo. Unu elektota propono havas ŝancon fariĝi la oficiala emblemo de la 72-a IJK kaj ties aŭtoro ricevi premion de senpaga partopreno en la 72-a IJK (t.e. antaŭpago, programkotizo, loĝado en amasloĝejo, manĝado). La proponoj estas liverendaj ĝis la 10-a de julio 2015.
Ĉiu persono povas partopreni la konkurson.
Ĉiu konkursanto povas submeti maksimume po 3 proponojn.
Ĉiu submetita propono devas esti propra verko de la konkursanto.
Per submeto de sia propono konkursanto konsentas transdoni ĉiujn rajtojn por uzi ĝin al Pola Esperanto-Junularo.
La venkinta propono estos elektita fare de la LKK, kiu konservas por si la rajton ne elekti ajnan el la ricevitaj proponoj.
La limdato por liveri proponojn estas 24:00 la 10-a de julio 2015 laŭ UTC.
Por submeti proponojn necesas sendi ilin retpoŝte al la retadreso ijk2016 ĉe tejo.org kun etikedo [emblemo] en temo, aŭ sendi ligilon al la dosieroj (uzante ekzemple google drive, dropbox ks.).
Rezultoj de la konkurso estos anoncita ĉe http://ijk2016.tejo.org kaj per aliaj taŭgaj kanaloj.
Teĥnikaj kondiĉoj – finaj realigoj:
Ĉiu propono estas liverenda en plenkolora versio (prefere ĝis 4 koloroj, taŭga por diversaj fonoj), prefere ankaŭ kun nigra-blanka / griza versio.
Ĉiu propono estas liverenda en formo de komputila dosiero, en vektora formato SVG aŭ en vektora formato de Adobe Illustrator, Corel Draw ks. (tiam bv. anonci ankaŭ nomon kaj version de la uzita programo kaj liveri liston de uzitaj tiparoj).
Teĥnikaj kondiĉoj – skemoj/ideoj:
Akceptotaj estas skanaĵoj, desegnaĵoj ktp en popularaj formatoj (ekz. png, jpg).
plej preferata estos propono, kiu sprite kunigos la temon #aktivado (priskribo ĉi-sube) kaj la urbon,
tamen pli preferata estos propono prezentata la temon ol la urbon.
#aktivado (temo de la IJK)
Por la IJK 2016 en Vroclavo ni ŝatus proponi al vi temon dediĉitan al reta aktivado de neregistaraj organizoj. Ni planas okazigi programerojn en kiuj oni povas konatiĝi kun la ebloj kaj ankaŭ lerni kiel uzi ilin. La temo estos traktata plurflanke. Temos interalie pri:
Komunikado (iloj kaj strategioj de komunikado, kiel konstrui komunumon, mezurado de efikoj)
Teamlaboro (iloj kaj manieroj de kunlaboro, strukturigado)
Reta ĉeesto (modernaj retpaĝoj, poŝtelefonaj aplikaĵoj, retaj grafikaĵoj)
Edukado (iloj kaj manieroj de reta trejnado)
Monakirado (amasfinancado, kaj aliaj manieroj sukcese akiri monrimedojn en reto)
Sekureco (kiel sekure uzi retajn ilojn, kiel stoki kaj administri datumojn)
Ĝeneralaj sugestoj pri elementoj utiligeblaj en la proponoj:
la vortoj “Vroclavo”, “72-a IJK”, “IJK 2016”, “Internacia Junulara Kongreso [de TEJO]”, la nombroj “2015”, “72” aŭ ajna taŭga derivaĵo de ĉi tiuj;
la vorto “Esperanto” kiel ununura de amatora publiko klare rekonebla simbolo por la lingvo Esperanto;
simboloj rilataj al la kongresa temo #aktivado
kradetikedoj #aktivado #ijk2016 kaj aliaj rilataj
simboloj de la urbo:
flago de la urbo (http://img1.wikia.nocookie.net/__cb20060414144011/dolnyslask/images/thumb/d/d0/Flaga_Wroc%C5%82awia.jpg/500px-Flaga_Wroc%C5%82awia.jpg)
la Popola Halo (http://eo.wikipedia.org/wiki/Hala_Ludowa) kun muzika fontano (http://cowewroclawiu.pl/wp-content/uploads/2015/03/001-hala-ludowa-wroclaw-pergola-fontanna.jpg)
“Vroclavo – urbo de cent pontoj”, “Vroclavo – urbo de renkontiĝoj”
17 Junio 2015 at 10:24
Lasi respondon Nuligi respondon
aejk afriko aktivado aktivula trejnado azio benino burundo co eaey edukado eksteraj rilatoj estraro eventorganizado evs hungario ijk internacia kunlaboro JOTE kenjo komisiito komisiono komitato konkurso kontakto kubo laborplano landa agado Malferma alvoko nederlando oficejo pasporta servo pollando propono aktivi roterdamo schengen strategio tajlando tejo TEJO Tutmonde Togolando UEA uk volontulado volontulo ĝen-sek
Partoprenu la ekeventon en Italio de la projekto pri lingvinstruado helpe de Erasmus+
Malferma alvoko por 3 partoprenontoj: vojaĝu senpage al Norda Italio (ĉirkaŭaĵoj de Trento) kaj...
Helpu trovi loĝejon por TEJO-volontuloj en Roterdamo aŭ ĉirkaŭaĵoj
TEJO bezonas loĝejon ideale por 3 homoj kiuj volontulas en la Centra Oficejo. Solvoj...
Tutmonda Esperantista Junulara Organizo (TEJO)
3015 BJ  Rotterdam, Nederlando
Krea Komunaĵo BY-SA 2014
Designed by WPlook Studio